《十月十七日奏辞督办边防》
清代·郑孝胥

我虽敦诗书，何尝习为将。事急适无人，马箠偶一杖。

瓜时当受代，岂免怀怏怏。登楼发长啸，遮眼憎叠嶂。

濠堂与鸥榭，恍惚梦欲忘。上书亟自劾，不恤天下谤。

方将投江湖，物外肆豪放。独来还独往，意气讵非壮。

寸心照人间，皎若月初上。颓波既难挽，用舍贵有当。

安能事纤儿，束缚作恒状。

作者简介：郑孝胥，（1860年5月2日——1938年）字苏龛（苏堪），一字太夷,号海藏，尝取东坡‘万人如海一身藏’诗意，颜所居曰‘海藏楼’，世称‘郑海藏’。中国福建省闽侯县人。工诗，擅书法，为诗坛“同光体”宣导者之一。著有《海藏楼诗集》。